钦定古今图书集成/明伦汇编/氏族典/第448卷 > 《廖用贤尚友录》 > 沈法兴
## 钦定古今图书集成/明伦汇编/氏族典/第448卷 > 《廖用贤尚友录》 > 沈法兴

按《唐书沈法兴传》，“法兴，湖州武康人。父恪，陈广州刺
史。法兴，隋大业末为吴兴郡守。东阳贼楼世干略其
郡，炀帝诏与太仆丞元祐讨之。义宁二年，江都乱，法
兴自以世南土属姓数千家，远近向服，乃与祐将孙
士汉、陈果仁执祐名，诛宇文化及。三月，发东阳，行收
兵趋江都，下馀杭，遂定江表十馀州，自署江南道总”
管。闻越王侗立，乃上书称“大司马、录尚书事、天门公，
承制置百官。”后闻侗被废，高祖武德二年称梁王，建
元为延康，专事威戮，由是将士携解。俄遣子伦救陈
棱，击李子通，反为所败。子通乘锋度江，法兴惧，弃城
与左右数百投吴郡。贼闻人嗣安，嗣安遣将叶孝辩
迎之。法兴中悔，将杀孝辩，趋会稽，为所觉，自沈于江。